Source: https://www.najpravo.sk/rady-a-vzory/vzory-rozhodnuti-sudu/uznesenia/t/trovy-statu-148-ods-1-osp-vzor-uznesenia-o-priznani-trov-statu-podla-pomeru-uspechu.html
Timestamp: 2020-04-05 06:44:02+00:00
Document Index: 71766

Matched Legal Cases: ['§ 148', 'súd ', 'súd ', 'súd ', 'súd ', '§ 148']

Trovy štátu § 148 ods. 1 OSP (vzor uznesenia o priznaní trov štátu podľa pomeru úspechu) | T | Najprávo.sk - najlepší právny poradca
16.3. 2011, 17:25 | Edmund Horváth
32Cb/52/2004-153
Okresný súd v XY v obchodno-právnej veci XY proti odporcovi XX o zaplatenie 2.555,95 eur (77.000,40 Sk) o náhrade trov štátu takto
Navrhovateľ je p o v i n n ý zaplatiť Slovenskej republike na účet tunajšieho súdu sumu 161,31 eur v lehote 15 dní odo dňa právoplatnosti tohto uznesenia pripojenou poštovou poukážkou.
Odporca je p o v i n n ý zaplatiť Slovenskej republike na účet tunajšieho súdu 183,74 eur v lehote 15 dní odo dňa právoplatnosti tohto uznesenia pripojenou poštovou poukážkou.
V predmetnej právnej veci bol uznesením do konania pribratý znalec Doc. Ing. Juraj Kalaš, CSc., ktorý si za vypracovaný znalecký posudok č. 11/2006 vyúčtoval sumu 9995,-- Sk (331,77 eur). Za vypracovanie odpovede k pripomienke si znalec vyúčtoval sumu 400,-- Sk (13,28 eur). Suma 10.395,-- Sk (345,05 eur) bola znalcovi priznaná a uhradená z rozpočtových prostriedkov tunajšieho súdu.
Konanie vo veci bolo skončené rozsudkom Krajského súdu v Banskej Bystrici, ktorý ako odvolací súd zmenil rozsudok Okresného súdu v Rimavskej Sobote zo dňa 20. 04. 2007, a to tak, že odporca bol zaviazaný na zaplatenie sumy 41.000,40 Sk spolu s príslušenstvom a vo zvyšku bol návrh navrhovateľa zamietnutý.
V danom prípade súd z rozpočtových prostriedkov uhradil namiesto účastníkov celkovo sumu 345,05 eur, ktorá nebola krytá zálohami účastníkov, čo predstavujú trovy štátu v predmetnom konaní.
Keďže u účastníkov konania nie sú predpoklady pre oslobodenie od súdnych poplatkov a zároveň bol navrhovateľ v konaní neúspešný na 46,75% a odporca neúspešný na 53,25%, rozhodol súd v súlade s ustanovením § 148 ods. 1 O. s. p. tak, že obidvoch účastníkov konania zaviazal na zaplatenie trov štátu, a to v rozsahu ich neúspechu vo veci samej, t. j. navrhovateľa na zaplatenie sumy 161,31 eur (t. j. 46,75% zo sumy 345,05 eur) a odporcu na zaplatenie sumy 183,74 eur (t. j. 53,25% zo sumy 345,05 eur).
Pokiaľ nebudú v stanovenej lehote zaplatené trovy štátu, budú vymáhané nútene prostredníctvom Justičnej pokladnice ihneď po nadobudnutí vykonateľnosti tohto uznesenia!
náhrada škody náhrada trov konania súdne poplatky ochrana osobnosti úroky z omeškania dokazovanie podielové spoluvlastníctvo exekúcia dovolanie dedenie oslobodenie od súdnych poplatkov spotrebiteľ premlčanie trovy konania mediácia odvolanie judikatúra rekodifikácia bezpodielové spoluvlastníctvo manželov verejné obstarávanie
Návštev: 12016318 | Pravidlá používania portálu | Napíšte nám | Tvorba web stránok, www.webcreators.sk | Webhosting - HostCreators | Admin